internet vaartha 175 Views
బెంగళూరు : అపోలో ఆసుపత్రుల గ్రూప్‌ వచ్చే రెండేళ్లలో రూ.1000 కోట్లు పెట్టుబడులు పెట్టాలని నిర్ణయించింది. ఈ పెట్టుబడులతో కంపెనీ 1500 పడకలు అదనంగా పెంచుతున్నట్లు స్పష్టం అవుతోంది. మొత్తంగా పడకల సామర్ధ్యం 10,500గా ఉంటుందని కంపెనీ ప్రకటించింది. అంతేకాకుండా రైట్స్‌ ఇష్యూద్వారా కంపెనీ 750 కోట్లు సమీకరించాలని నిర్ణయించినట్లు కంపెనీ సిఎప్‌ఒ కృష్ణన్‌ అఖిలేశ్వరన్‌ వెల్లడించారు. గత మూడేళ్లలో కంపెనీ 11 ఆసుపత్రులను ప్రారంభించిందని, బెంగళూరులోని మల్లేశ్వరాజ్‌లో ఒకటి, ఆంధ్రప్రదేశ్‌లోని విశాఖపట్టణంలో ఒకటి ఉన్నాయి. నాలుగోత్రైమాసి కంలో కంపెనీ నికరలాభాలు కొంత ఒత్తిడికి గురయ్య్యాయని రెండు శాతం తగ్గి 75.69 కోట్లకు చేరినట్లు తెలిపారు. పన్నుల చెల్లిం పులకుముందు ఐదుశాతం వృద్ధిని సాధించామన్నారు. వచ్చే రెండేళ్లలో నికరలాభం గణనీయంగా వృద్ధిని సాధిస్తుందని,కొత్త ఆసు పత్రులు ప్రారంభించడం వల్ల పనితీరు మెరుగుపడుతుందన్నారు. వచ్చే ఏడాదిన్నరకాలంలో కొత్త ఆసుపత్రులు ప్రారంభించా లని నిర్ణయించామన్నారు. పెట్టుబడులపరంగా నవీముంబై ఆసుపత్రి రెండోత్రైమాసికంలో ప్రారం భించామన్నారు. 480పడకలుగా ఉన్నాయన్నారు. ముంబై మార్కెట్‌పరంగా పెట్టుబడులు 600 కోట్లు గా ఉన్నాయి. వీటికితోడుగా అపోలో వచ్చేరెండేళ్లలో వెయ్యికోట్లు పెట్టుబడులు పెడుతున్నట్లు అఖిలేశ్వ రన్‌ ప్రకటించారు. ఆసుప్రతిపరంగా మధ్యతూర్పు, ఆఫ్రికామార్కెట్లకు ప్రవేశించాలని నిర్ణయించారు.